ଦୀପ୍ ଗ୍ରେସ୍ ଏକ୍କା  (ଜନ୍ମ ଜୁନ୍ ୩, ୧୯୯୪) ଅର୍ଜୁନ ପୁରସ୍କାର ସମ୍ମାନିତ ଜଣେ ଭାରତୀୟ ମହିଳା ଫିଲ୍ଡ ହକି ଖେଳାଳୀ  । ସେ ଓଡ଼ିଶାର ସୁନ୍ଦରଗଡ ଜିଲ୍ଲାର ବାଲିଶଙ୍କର ବ୍ଲକ୍‌ର ଲୁଲକିଡିହି ଗ୍ରାମର । ତାଙ୍କ ବାପାଙ୍କ ନାମ ଚାର୍ଲ୍‌ସ ଏକ୍କା ଓ ମା 'ଙ୍କ ନାମ ଜୟମଣି ଏକ୍କା । ସେ ପ୍ରଥମେ ତେଜ୍ କୁମାର ଜେସ୍  (୨୦୦୫-୦୬)ଙ୍କଠାରୁ ପ୍ରଶିକ୍ଷଣ ନେଉଥଲେ, କିନ୍ତୁ ପରେ ୨୦୦୭ରେ ସେ ସାଇ-ସାଗ୍‌ରେ ଯୋଗ ଦେଇଥିଲେ ଓ ଲୁସେଲା ଏକ୍କା ଓ ସରୋଜ ମହାନ୍ତି  ।ଙ୍କଠାରୁ ପ୍ରଶିକ୍ଷଣ ନେଉଥିଲେ । ସଫଳତା ସେ ୧୦୬ଟି ଆନ୍ତର୍ଜାତୀୟ ମ୍ୟାଚ୍ ଖେଳିଥିବା ବେଳେ ୩ଟି ଆନ୍ତର୍ଜାତୀୟ ଗୋଲ୍ ଦେଇଛନ୍ତି । ଆନ୍ତର୍ଜାତୀୟ ୨୦୧୧ ମସିହାରେ ସେ ଆର୍ଜେଣ୍ଟିନାରେ ଅନିଷ୍ଠିତ ଚତୁଃରାଷ୍ଟ୍ରୀୟ ପ୍ରତିଯୋଗିତାରେ ଆନ୍ତର୍ଜାତୀୟ ପଦାର୍ପଣ କରିଥିଲେ, ଯେଉଁଥିରେ ଭାରତ କାଂସ୍ୟ ପଦକ ଜିତିଥିଲା । ୨୦୧୧ରେ ବ୍ୟାଙ୍ଗକ‌କ୍, ଥାଇଲ୍ୟାଣ୍ଡରେ ଅନୁଷ୍ଠିତ ଅଠର ବର୍ଷରୁ କମ୍ ବାଳିକା ଏସୀୟ କପ୍ ହକି ପ୍ରତିଯୋଗିତାରେ ଭାରତ କାଂସ୍ୟ ପଦକ ଜିତିଥିଲେ । ୨୦୧୩, ଫେବୃଆରୀ ୧୮ରୁ ୨୪ରେ ନୂଆ ଦିଲ୍ଲୀଠାରେ ଅନୁଷ୍ଠିତ ଏଫ୍ଆଇଏଚ୍ ୱାର୍ଲଡ ଲିଗ୍  (୨ୟ ରାଉଣ୍ଡ)ରେ ଭାରତୀୟ ସିନିୟର ମହିଳା ଦଳରେ ଥିଲେ  । ଜୁଲାଇ ୪ ୨୦୧୩ରେ ମୋଞ୍ଚେଗ୍‌ଲାଦବାଚ୍‌ ଜର୍ମାନୀରେ ଅନୁଷ୍ଠିତ କନିଷ୍ଠ ମହିଳା ହକି ବିଶ୍ୱକପ୍‌ରେ ଭାଗ ନେଇ କାଂସ୍ୟ ପଦକ ଜିତିବା ସ‌ହ ଇତିହାସ ସୃଷ୍ଟି କରିଥିଲେ । ୨୦୧୩ରେ ଅନୁଷ୍ଠିତ ମହିଳା ଏସୀୟ ହକି ପ୍ରତିଯୋଗିତାରେ କାଂସ୍ୟ ଜିତିଥିବା ଭାରତୀୟ ଦଳର ସେ ସଦସ୍ୟ ଥଲେ । ୨୦୧୩ରେ ଅନୁଷ୍ଠିତ ମହିଳା ଏସୀୟ ଚାମ୍ପିଅନ୍‌ସ ପ୍ରତିଯୋଗିତାରେ ରୌପ୍ୟ ଜିତିଥିବା ସିନିୟର ଭାରତୀୟ ଦଳର ସେ ସଦସ୍ୟ ଥିଲେ । ଜୁନ୍ ୯- ୧୭, ୨୦୧୪ରେ ମାଲେସିଆର କୁଆଲାମ୍ପୁରରେ ଅନୁଷ୍ଠିତ ମହିଳା ହକି ଟେଷ୍ଟ ସିରିଜ୍‌ରେ ମାଲେସିଆକୁ ୬-୦ରେ ହରାଇଥିବା ଭାରତୀୟ ଦଳର ସେ ସଦସ୍ୟ ଥିଲେ । ଜୁଲାଇ ୨୩- ଅଗଷ୍ଟ ୩, ୨୦୧୪ରେ ଗ୍ଲସ୍‌ଗୋରେ ଅନୁଷ୍ଠିତ ବିଂଶତମ ରାଜ୍ୟଗୋଷ୍ଠୀ କ୍ରୀଡ଼ାରେ ପଞ୍ଚମ ସ୍ଥାନରେ ଥିବା ଭାରତୀୟ ଦଳରେ ସେ ସଦସ୍ୟ ଥିଲେ । ଅକ୍ଟୋବର ୧, ୨୦୧୪ରେ ଇଞ୍ଚିଅନ୍  (ଦକ୍ଷିଣ କୋରିଆ)ରେ ଅନୁଷ୍ଠିତ ୧୭ତମ ଏସୀୟ କ୍ରୀଡାରେ କାଂସ୍ୟ ପକ ଜିତିଥିବା ଭାରତୀୟ ମହିଳା ହକି ଦଳର ସେ ସଦସ୍ୟ ଥିଲେ  । ଅପ୍ରେଲ୍ ୧୧-୧୯, ୨୦୧୫ରେ ନ୍ୟୁଇଲ୍ୟାଣ୍ଡର ହାଷ୍ଟିଙ୍ଗ୍‌ସଠାରେ ଅନୁଷ୍ଠିତ ହକ୍‌ସ ବେ କପ୍ ପ୍ରତିଯୋଗିତାରେ ସପ୍ତମ ସ୍ଥାନରେ ଥିବା ଭାରତୀୟ ଦଳର ସେ ସଦସ୍ୟ ଥିଲେ । ୨୦୧୫ରେ ନୂଆଦିଲ୍ଲୀରେ ଅନୁଷ୍ଠିତ ଏଫ୍ଆଇଏଚ୍ ବିଶ୍ୱ ଲିଗ୍ ରୌଣ୍ଡ ୨ ଜିତିଥିବା ଭାରତୀୟ ଦଳର ସେ ସଦସ୍ୟ ଥିଲେ । ଅପ୍ରେଲ୍ ୨- ୧୦, ୨୦୧୬ରେ ନ୍ୟୁଜିଲ୍ୟାଣ୍ଡର ହାଷ୍ଟିଙ୍ଗ୍‌ସଠାରେ ଅନୁଷ୍ଠିତ ହକ୍‌ସ ବେ କପ୍ ମହିଳା ହକି ଉତ୍ସବରେ ଷଷ୍ଠ ସ୍ଥାନରେ ଥିବା ଭାରତୀୟ ଦଳର ସେ ସଦସ୍ୟ ଥିଲେ । ଜୁନ୍ ୩, ୨୦୧୬ରେ ଅଷ୍ଟ୍ରେଲିଆର ଡାର‌ୱିନ୍‌ରେ ଅନୁଷ୍ଠିତ ଚତୁଃରାଷ୍ଟ୍ରୀୟ ମହିଳା ହକି ପ୍ରତିଯୋଗିତାରେ ନିଜର ୨୨ତମ ଜନ୍ମ ଦିବସରେ ଭାରତର ଶେଷ ଗ୍ରୁପ୍ ମ୍ୟାଚ୍‌ରେ ଅଷ୍ଟ୍ରେଲିଆ ବିପକ୍ଷରେ ନିଜର ୧୦୦ତମ ଆନ୍ତର୍ଜାତୀୟ ମ୍ୟାଚ୍ ଖେଳିଥିଲେ । ସେ ବ୍ରାଜିଲରେ ଅନୁଷ୍ଠିତ ରିଓ ଅଲିମ୍ପିକ୍‌ସ ୨୦୧୬ ପାଇଁ ମନୋନୀତ ହୋଇଥିଲେ । ସେ ଭାରତୀୟ ମହିଳା ହକି ଦଳର ଉପ-ଅଧିନାୟିକା ଭାବରେ ମାଲେସିଆ ଗସ୍ତ କରିଥିଲେ । ଜାତୀୟ ୨୦୦୯ରେ ଜାତୀୟ ବିଦ୍ୟାଳୟ ସ୍ତରୀୟ  (୧୭ ବର୍ଷରୁ କମ୍) ହକି ପ୍ରତିଯୋଗିତା ଜିତିଥିବା ଓଡ଼ିଶା ଦଳର ସଦସ୍ୟ ଥିଲେ  । ୨୦୧୦ରେ ଭୋପାଳଠାରେ ଅନୁଷ୍ଠିତ ମହିଳା ଜାତୀୟ କ୍ରୀଡା ଉତ୍ସବରେ ଦ୍ୱିତୀୟ ସ୍ଥାନ ଅଧିକାର କରିଥିଅ ଓଡ଼ିଶା ଦଳର ସଦସ୍ୟ ଥିଲେ । ୨୦୧୧ରେ ସୋନପାଟରେ ଅନୁଷ୍ଠିତ ପ୍ରଥମ ହକି ଇଣ୍ଡିଆ ସିନିୟର ଜାତୀୟ ପ୍ରତିଯୋଗିତାରେ ତୃତୀୟ ସ୍ଥାନ ଅଧିକାର କରିଥିବା ଓଡ଼ିଶା ଦଳର ସଦସ୍ୟ ଥିଲେ । ୨୦୧୧ରେ ଝାଡଖଣ୍ଡର ରାଞ୍ଚିରେ ଅନୁଷ୍ଠିତ ୩୪ମ ଜାତୀୟ କ୍ରୀଡାରେ ସେ ଓଡ଼ିଶା ଦଳର ସଦସ୍ୟ ଥିଲେ । ଡିସେମ୍ବର ୨୭ରୁ ଫେବୃଆରୀ ୧୫, ୨୦୧୧ରେ ନୂଆ ଦିଲ୍ଲୀର ମେଜର୍ ଧ୍ୟାନ୍ ଚାନ୍ଦ୍ ଜାତୀୟ ଷ୍ଟାଡ଼ିୟମ୍‌ରେ ଅନୁଷ୍ଠିତ ସିନିୟର ଜାତୀୟ ମହିଳା ପ୍ରଶିକ୍ଷଣ ଶିବିରରେ ଯୋଗ ଦେବା ପାଇଁ ସେ ହକି ଇଣ୍ଡିଆ ତରଫରୁ ବଛାଯାଇଥିଲେ । ପୁରସ୍କାର ଓ ସମ୍ମାନ ୨୦୨୨ ମସିହାରେ ତାଙ୍କୁ ଅର୍ଜୁନ ପୁରସ୍କାର ପାଇଁ ମନୋନୀତ କରାଯାଇଥିଲା । ଅନ୍ୟ ସୂଚନା ଜୁକାଇ ୨୬, ୨୦୧୬ରେ, ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ, ରିଓ ଅଲିମ୍ପିକ୍ସ୍‌ରେ ଭାଗ ନେବା ପାଇଁ ୧୦ ଲକ୍ଷ ଟଙ୍କା ସାହାଯ୍ୟ ଦେବାକୁ ଓଡ଼ିଶା ଖଣି ନିଗମକୁ ନିର୍ଦ୍ଦେଶ ଦେଇଥିଲେ । ୧୦ ଅକ୍ଟୋବର ୨୦୧୪ରେ ଇଞ୍ଚିଅନ୍‌ରେ ଅନୁଷ୍ଠିତ ୧୭ତମ ଏସୀୟ କ୍ରୀଡାରେ ମହିଳା ବିଭାଗରେ ବ୍ରୋଞ୍ଜ୍ ଇତିଥିବା ହେତୁ ଓଡ଼ିଶା ସରକାର ୭୫,୦୦୦ ଟଙ୍କାର ପୁରସ୍କାର ଘୋଷଣା କରିଥିଲେ । ଅକ୍ଟୋବର ୨, ୨୦୧୪ରେ ଓଡ଼ିଶା କ୍ରିକେଟ୍ ସଂଘ, ୧୭ତମ ଏସୀୟ କ୍ରୀଡାରେ ସଫଳତା ପାଇଁ ୧୦,୦୦୦ ଟଙ୍କାର ପୁରସ୍କାର ଘୋଷଣା କରିଥିଲେ । ଅଗଷ୍ଟ ୧୧, ୨୦୧୪ରେ, ଜର୍ମାନୀରେ ଅନୁଷ୍ଠିତ ୨୦୧୩ କନିଷ୍ଠ ମହିଳା ହକି ବିଶ୍ୱ କପ୍‌ରେ କାଂସ୍ୟ ପଦକ ଜିତିଥିବା ହେତୁ ମହାନ‌ଦୀ କୋଲ୍‌ଫିଲ୍ଡ ଲିମିଟେଡ ୧ ଲକ୍ଷ ଟଙ୍କାର ପୁରସ୍କାର ଘୋଷଣା କରିଥିଲେ ।